นภัสสร บุรณศิริ

นภัสสร บุรณศิริ (ชื่อเล่น:โมเม) หรือในปัจจุบันเป็นที่รู้จักกันในนาม โมเมพาเพลิน บิวตี้อินฟลูเอนเซอร์ชื่อดัง เกิดวันที่ 29 ธันวาคม พ.ศ. 2523 นักร้อง อดีตศิลปินภายใต้สังกัด อาร์เอส โปรโมชั่น ออกอัลบั้มเดี่ยวมาแล้วจำนวน 7 ชุด มีเพลงที่สร้างชื่อเสียงคือ กระดุ๊กกระดิ๊ก ต่อมาผันตัวมาเป็นดีเจ พิธีกรสองภาษา และทำรายการออนไลน์

**ประวัติ**
โมเม นภัสสร เกิดเมื่อวันที่ 29 ธันวาคม พ.ศ. 2523 ที่กรุงเทพมหานคร เป็นบุตรสาวของ นายภัสดา บุรณศิริ และ นางสุดา ชื่นบาน นักร้องอาชีพชื่อดัง และมีพี่สาวต่างบิดาคือ แหม่ม พัชริดา วัฒนา นักร้อง วง สาว สาว สาว ซึ่งเคยเป็นนักร้องเดี่ยวและเจ้าหน้าที่บริหารของบริษัท อาร.เอส. และยังมีญาติฝั่งบิดาคือ เมทินี บุรณศิริ นักแสดงและพิธีกร
โมเมในวัยเด็กเคยร่วมถ่ายแบบนิตยสาร และถ่ายรายการร่วมกับมารดาและพี่สาวซึ่งเป็นนักร้องดัง โมเมเข้าสู่วงการเพลงในช่วงอายุ 16 ปี โดยเข้าสังกัด อาร์.เอส. เหมือนกับแหม่ม พัชริดา มีผลงานแรกคือการร้องเพลงประกอบภาพยนตร์ "เจนนี่ กลางวันครับ กลางคืนค่ะ!" (2539) ในเพลง "ใช่เธอหรือเปล่า" ซึ่งเป็นภาพยนตร์ในเครืออาร์เอส ต่อด้วยเพลงประกอบละครเรื่อง ดอกแก้ว (2539) ในเพลง "แค่ให้ฉันรักเธอ" 
นภัสสร ออกอัลบั้มชุดแรกในสังกัดอาร์เอสเมื่อปี พ.ศ. 2541 โดยใช้ชื่ออัลบั้มว่า "Momay" ออกวางจำหน่ายเมื่อเดือน กุมภาพันธ์ พ.ศ. 2541 โดยถือว่าเป็นนักหญิงเดี่ยวคนที่ 4 ของอาร์.เอส. ถัดจาก แหม่ม พัชริดา, นุ๊ก, ปุ๊กกี้ เปิดตัวด้วยเพลงสนุกสนานอย่างเพลง "กระดุ๊ก กระดิ๊ก" ซึ่งเป็นเพลงที่สร้างชื่อเสียงให้กับเธอในเวลานั้น ต่อด้วยเพลง "แค่วันนี้", "ให้เธอ" และเพลง "โมเม (ไม่โมเม)" เป็นต้น ด้านยอดขายในอัลบั้มชุดแรกสูงสุดถึง 1,000,000 ชุด 
และในปีเดียวกัน ได้มีการเปลี่ยนปกอัลบั้มเพื่อฉลองความสำเร็จของโมเมในเวลานั้น คืออัลบั้ม "Momay" และเพิ่มเพลงใหม่ในอัลบั้มอีก 2 เพลง ได้แก่เพลง "ก๊อตซิลล่า" และเพลง "เต้น" ซึ่งเป็นธรรมเนียมของศิลปินสังกัดอาร์เอส หากศิลปินคนไหนประสบความสำเร็จ ไม่ว่าจะเป็นด้านยอดขาย หรือด้านงานเพลงในอัลบั้ม จะต้องมีการเปลี่ยนปก เพื่อฉลองความสำเร็จ
ต่อมาในปี พ.ศ. 2543 โมเมได้ออกอัลบั้มชุดที่ 2 ในชื่อ "NATURAL MOMAY" ภายใต้การดูแลของ ณรงค์ เดชะ และ สุทธิพงษ์ วัฒนจัง มีเพลงฮิตในอัลบั้มได้แก่ เพลง "สอน", "ทำไมต้องเสียใจ", "เธอรักฉันรู้" และเพลง "เข็มทิศ" ในปีเดียวกันโมเมออกอัลบั้มพิเศษในชื่อ "Favorite Momay" ซึ่งเป็นการนำเพลงฮิตในอัลบั้มที่ผ่านมา มารวามอยู่ในอัลบั้มชุดพิเศษนี้ โดยมีเพลงใหม่ถึง 3 เพลง ได้แก่เพลง "เธอก็รู้", "ไม่เป็นไร" และเพลง "ไม่สายไปใช่ไหม (ประกอบละคร ชื่นชีวานาวี)"
นอกจากนี้ โมเมยังมีโอกาสได้และละครโทรทัศน์เรื่องแรก ซึ่งเธอรับบทเป็น เวฬุริยา (นางเอกของเรื่อง) ในละครเรื่อง "ทิพย์ดุริยางค์" ออกอากาศทางสถานีโทรทัศน์สีกองทัพบกช่อง 7 เมื่อปี พ.ศ. 2543 โดยแสดงคู่กับ "กัปตัน-ภูธเนศ หงษ์มานพ"
ปี พ.ศ 2544 โมเมได้ออกอัลบั้มชุดที่ 4 ในชื่อ "Spicy Momay" โดยเปิดตัวอัลบั้มเมื่อวันที่ 5 ตุลาคม พ.ศ. 2544 ได้มีเพลงฮิตได้แก่เพลง "Bye Bye Heart", "ซา" และเพลง "อย่าหยุดขยับ" ซึ่งทั้ง3เพลงได้ถูกนำไปประกอบละครโทรทัศน์เรื่อง "ครอบครัวตัว อ." ออกอากาศทางช่อง 3
ปี พ.ศ. 2545 โมเมกลับมาออกอัลบั้มชุดสุดท้ายในนาม "โมเม" คืออัลบั้ม "Being Momay" มีเพลงฮิตได้แก่เพลง "อาย", "สักนาที (ช่วยเป็นคนเดิม)" และเพลง "คนดีที่ปวดใจ" มีโปรดิวเซอร์คือ ปอนด์ - ธนา ลวสุต 
ปี พ.ศ. 2547 โมเมกลับมาออกอัลบั้มในนามวง "I - Babie (ไอ-เบบี้)"โดยเป็นนักร้องนำของวง แนวเพลงเปลี่ยนไปเป็นป๊อบร็อค โดยที่การเปิดตัวในระยะแรกคือเพลง 7 นาที ตีสอง จะยังไม่มีการโปรโมทว่านักร้องนำคือโมเม โดยอัลบั้มชุดนี้มีเพลงฮิตได้แก่เพลง "รักภาษาอะไร" และเพลง "เหตุผลของคนหลายใจ"
นอกจากอัลบั้มเดี่ยวแล้ว ในช่วงที่เธออยู่สังกัดอาร์เอส ก็ได้ออกอัลบั้มพิเศษ อัลบั้มเฉพาะกิจกับนักร้องในสังกัดมากมาย ไม่ว่าจะเป็นอัลบั้ม The X-Venture (ดิ เอ็กซ์-เวนเจอร์), อัลบั้ม The Celebration (2544) เพลง อย่าคิดว่าเธอไม่มีใคร ร่วมกับ แหม่ม พัชริดา, อัลบั้ม Zodiac และอัลบั้ม RS Star﻿ Club เป็นต้น
นอกจากการเป็นศิลปินนักร้องแล้วยังเป็น ดีเจคลื่น 88.5 Z-POP, 88.5 FM Max ในเครืออาร์เอส หลังจากยุติบทบาทการเป็นนักร้องในเครืออาร์เอสได้เป็นดีเจเต็มตัวให้กับคลื่น Mix 90 FM, Eazy FM 105.5 และเป็นพิธีกรสองภาษา จากนั้นได้ร่วมกับ I here TV และ SpokeDark TV ผลิตรายการออนไลน์ มีรายการชื่อดังคือ โมเมพาเพลิน รายการสอนแต่งหน้า กลายเป็นบิวตี้บล็อคเกอร์ยุคบุกเบิก ต่อมาได้เปลี่ยนช่องทางมาที่ ยูทูบ Momay with you นอกจากนี้ด้วยบทบาทของกูรูความงาม ก็ได้มีพ็อกเก็ตบุ๊ค "โมเมพาเพลิน The Book" และ "สวย แซ่บเว่อร์...ไม่จำกัดยุค Momay Beauty’s Secrets"   
นอกจากนี้ยังเป็นผู้บริหาร Chasse’ Dance Studio สถาบันสอน การเต้น การขับร้อง การแสดง แบบครบวงจร นอกจากนี้ได้ทำผลิตภัณฑ์เกี่ยวกับสุนัข

ปัจจุบันได้ทำช่อง ยูทูบ เป็นของตัวเองทางช่อง  dailycherie และเป็นพิธีกรรายการ สตรีมีคลาส ทางช่อง ยูทูบ ร่วมกับ ยศสินี ณ นคร 

**ชีวิตส่วนตัว**
โมเมเคยคบหาดูใจกับจอห์น วิญญู วงศ์สุรวัฒน์ มาเป็นเวลา 4 ปีและเคยคบหาดูใจกับคิว เตมี คุปต์ธนโรจน์ ดีเจแห่งคลื่นซี้ดเอฟเอ็ม ซึ่งอายุน้อยกว่าโมเม 6 ปี โดยทั้งคู่ได้คบหาดูใจกันมาแค่ 3 ปี สาเหตุของการเลิกราคือ เนื่องจากทัศนคติที่ไม่ตรงกัน ปัจจุบันกำลังคบหากับแฟนนอกวงการ

**การศึกษา**
 ระดับมัธยม โรงเรียนบดินทรเดชา (สิงห์ สิงหเสนี)- ระดับปริญญาตรี คณะนิเทศศาสตร์ เอกโฆษณา มหาวิทยาลัยหอการค้าไทย

**ผลงานเพลง**

**สตูดิโออัลบั้ม**

**อัลบั้มพิเศษ**

**อัลบั้มในนาม I-Babie**

**อัลบั้มอื่น ๆ**
 อัลบั้ม The X-Venture (2542)- อัลบั้ม "RS.Song of Millenium" (2543) ขับร้องเพลง "รักเธอไม่มีพรมแดน" ร่วมกับ แนนซี่, เอิร์น, อาร์ม ศิริโรจน์ ศิริเจริญ- อัลบั้มพิเศษ The Celebration (2544) เพลง อย่าคิดว่าเธอไม่มีใคร ร่วมกับ แหม่ม พัชริดา- อัลบั้มพิเศษ Zodiac (2544) เพลง ขอคืนได้ไหม (ราศีมังกร)- อัลบั้มพิเศษ RS Star﻿ Club (2544)

**เพลงประกอบละคร-ภาพยนตร์**
เพลงประกอบละคร "ดอกแก้ว" เพลง แค่ให้ฉันรักเธอ (2539)- เพลงประกอบภาพยนตร์ "เจนนี่ฯ" เพลง ใช่เธอหรือเปล่า (2539)- เพลงประกอบภาพยนตร์ "ขอหมอนใบนั้นที่เธอฝันยามหนุน" เพลง พรุ่งนี้  (พ.ศ. 2539)- ร้องเพลงประกอบละคร "ชื่นชีวานาวี" เพลง ไม่สายไปใช่ไหม (2543)- ร้องเพลงประกอบละคร "ครอบครัวตัว อ." เพลง อย่าหยุดขยับ (2544)- ร้องเพลงประกอบละคร "ครอบครัวตัว อ." เพลง ซา (2544)- ร้องเพลงประกอบละคร "มาดามยี่หุบ" เพลง สักนาที ช่วยเป็นคนเดิม (2545)- ร้องเพลงประกอบละคร "แม่คุณเอ๊ย" เพลง คือเธอใช่ไหม (2546)- ร้องเพลงประกอบละคร "นายกระจอก" เพลง รักภาษาอะไร (ไอ-เบบี้) (2548)

**คอนเสิร์ต**
 คอนเสิร์ต Tack Teen Concert กระดุ๊กกระดิ๊กจับปูใส่UFO (2541)- คอนเสิร์ต มหกรรมคอนเสิร์ตวันแรงงาน (2541)- คอนเสิร์ต คอนเสิร์ต โรงเรียนสีขาว (2541)- คอนเสิร์ต RS. Meeting Concert ตอน ลัดคิวมาติวเต้น - คอนเสิร์ต THE X-VENTURE (2542)- คอนเสิร์ต RS. Meeting Concert Teenlennium (2543)- คอนเสิร์ต RS. The Celebration Concert (2544)- คอนเสิร์ต GSM2Watt Zodiac Concert (2544)- คอนเสิร์ต RS. Meeting Concert Star Mission มันหลุดโลก (2544)- คอนเสิร์ต RS.MEETING CONCERT SUPER SURPRISE TRILOGY (2003)- มหกรรมคอนเสิร์ตทรัพย์สินทางปัญญา (2546)- คอนเสิร์ต James Ruangsak Concert ได้เวลา...เจมส์ (2555)- คอนเสิร์ต TOYOTA PRESENTS THE NEXT VENTURE CONCERT 2016 (2559)- คอนเสิร์ต RS. Meeting Concert 2022: Dance Marathon ปลายปี...ถึงทีเต้น (2565)- คอนเสิร์ต GrammyRS 2K celebration concert (2566)

**การคอรัส**
 คอรัสเพลง "ไม่รักก็เกลียดเลย" ของ เจมส์-เรืองศักดิ์ ลอยชูศักดิ์- คอรัสให้กับอัลบั้มตนเอง- คอรัสให้กับศิลปินต่างๆมากมายในค่าย อาร์เอส

**ผลงานด้านอื่น ๆ**

**ละครโทรทัศน์**
 เรื่อง "ตุ๊ ต๊ะ ต๋อม แต๋ม สุภาพบุรุษ ตัว ต." นักแสดงรับเชิญ ทาง ช่อง 3 (2541)- เรื่อง "ทิพยดุริยางค์" รับบทเป็น ไผ่/เวฬุริยา แสดงคู่กับ ภูธเนศ หงษ์มานพ ทาง ช่อง 7 (2543)

**งานพากย์เสียง**
 พากย์เสียงการ์ตูนเรื่อง เทเลทับบี้ส์ รับบทเป็น ลาล่า- พากย์เสียงประกาศเวลาเปิด-ปิด ห้างสรรพสินค้าเซ็นทรัล- พากย์เสียงบริการตอบรับอัตโนมัติผู้ให้บริการโทรศัพท์เครื่องที่ แบรนด์ เอไอเอส

**รายการวิทยุ**
 88.5 Z-POP (2545-2547)- 88.5 FM Max (2547-2548)- Mix 90 FM (2549-2550)- Eazy FM 105.5 (2550-2556)

**พิธีกร**
 พริ้ง ทุกวันจันทร์ เวลา 09.30 - 10.00น. ทางช่อง3Family 
*โมเมพาเพลิน ทางช่อง Momay with you ทาง youtube  
*Beauty S.O.S ทางช่อง L'official Thailand 
*Momay with you ทางช่อง Momay with you ทาง youtube
*สตรีมีคลาส ทางช่อง  StreeMeClass ทาง Youtube
*Dailycherie ช่อง Dailycherie ทาง youtube

**โฆษณา**
 Smooth E Cream

**หนังสือ**
 โมเมพาเพลิน The Book- สวย แซ่บเว่อร์...ไม่จำกัดยุค Momay Beauty’s Secrets

**รางวัล**
 รางวัลนาฏราช สาขาผู้จัดรายการบันเทิงยอดเยี่ยม ประเภทรายการวิทยุ (เสนอเข้าชิง)

**อ้างอิง**

**แหล่งข้อมูลอื่น**
 dailycherie-  โมเม พาเพลิน ที่ยูทูบ
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:ศิลปินสังกัดอาร์เอส
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:นักจัดรายการวิทยุ
หมวดหมู่:ยูทูบเบอร์ชาวไทย
หมวดหมู่:สกุลบุรณศิริ